b'\n_START_ARTICLE_\nBengaltiger\n_START_SECTION_\nBeskrivelse\n_START_PARAGRAPH_\nBengaltigeren har kort pels og er vanligvis r\xc3\xb8d-orange i fargen, med smale sorte, brune eller m\xc3\xb8rk gr\xc3\xa5 striper langs sidene. Det finnes ogs\xc3\xa5 en hvit bengaltiger, b\xc3\xa5de med og uten striper. Uten striper kalles sn\xc3\xb8hvit bengaltiger. Ogs\xc3\xa5 gyllen bengaltiger er kjent. Den har et varmt orange-rosa skj\xc3\xa6r i pelsen og er generelt lysere. Helt sorte tigere er ikke kjent, men en s\xc3\xa5kalt sort bengaltiger med lysere striper langs flankene har blitt felt i India. Skinnet ble beslaglagt fra en krypskytter i hovedstadsterritoriet Delhi i 1992. Alle varietetene kan oppst\xc3\xa5 i samme kull. Hvite tigere har gjerne bl\xc3\xa5 \xc3\xb8yne og rosa nesebrusk, men de er ikke ekte albinoer._NEWLINE_Bengaltigeren regnes som den nest st\xc3\xb8rste av underartene, men i praksis er den like stor som sibirtigeren i snitt. En fullvoksen hann veier normalt ca. 180-258 kg og m\xc3\xa5ler ca. 270-310 cm fra snutespiss til halerot. I 1980 og 1984 ble to tigre tagget av forskere i Chitwan National Park (Nepal). Begge veide mer enn 270 kg. Hunnen er generelt mindre og veier gjerne ca. 100-160 kg og m\xc3\xa5ler ca. 240-265 cm fra snutespiss til halerot._NEWLINE_F\xc3\xb8den til en bengaltiger best\xc3\xa5r blant annet av gaur, villsvin, aper og hjort.\n_START_SECTION_\nReproduksjon og levealder\n_START_PARAGRAPH_\nBengaltigeren blir kj\xc3\xb8nnsmoden etter tre til fire \xc3\xa5r. Den har vanligvis paringstid p\xc3\xa5 v\xc3\xa5ren. Etter en drektighetsperiode p\xc3\xa5 95 til 112 dager f\xc3\xb8der de normalt to til fire unger, som er blinde de ti f\xc3\xb8rste dagene. Moren ammer ungene i \xc3\xa5tte uker. Ungene er avhengige av moren til de er 16 til 18 m\xc3\xa5neder gamle, men blir hos henne i to til tre \xc3\xa5r. Da er moren klar til \xc3\xa5 pare seg igjen. Bengaltigeren har under normale forhold en levealder p\xc3\xa5 15 \xc3\xa5r.\n_START_SECTION_\nBestand\n_START_PARAGRAPH_\nI 1970 var det fortsatt lov \xc3\xa5 jakte p\xc3\xa5 bengaltigere i India. I l\xc3\xb8pet av 1950- og 60-tallet ble det drept mer enn 3\xc2\xa0000 tigere i India alene. Dagens bestand har mye \xc3\xa5 takke Indias tidligere statsminister, n\xc3\xa5 avd\xc3\xb8de, Indira Gandhi for. Omkring 60% av alle tigere oppholder seg i India, takket v\xc3\xa6re Indira Gandhis framsynthet._NEWLINE_Inntil ganske nylig trodde man at bestanden av bengaltigre besto av omkring 3\xc2\xa0000\xe2\x80\x934\xc2\xa0750, selv om tallene har v\xc3\xa6rt usikre, hvorav  cirka 3\xc2\xa0642 i India (2002). Bruk av ny teknologi har gitt nye og sv\xc3\xa6rt nedsl\xc3\xa5ende estimater for den indiske stammen. En indisk rapport fra uke 8 i 2008 estimerer antallet tigre i Indida til kun 1\xc2\xa0411 dyr. I tillegg kom cirka 200 bengaltigere som lever i fangenskap rundt om i verden. Flere av disse kan imidlertid vise seg \xc3\xa5 v\xc3\xa6re bastarder, i det noen zoologiske haver har paret bengaltiger med andre underarter. I s\xc3\xa5 m\xc3\xa5te finnes det til og med eksempler p\xc3\xa5 hybridisering mellom bengaltiger og l\xc3\xb8ve, s\xc3\xa5kate ligere (av l\xc3\xb8vetigere, ogs\xc3\xa5 kalt tigon av noen)._NEWLINE_I et nytt estimat fra 2010 ansl\xc3\xa5s den indiske bestanden til cirka 1\xc2\xa0706 (1\xc2\xa0520\xe2\x80\x931\xc2\xa0909) individer. GTRP (Global Tiger Recovery Program) ansl\xc3\xa5r bestandene i Bangladesh til 440 individer, Bhutan til 75 individer og Nepal til 155 individer. En eventuell bestand i Kina er ukjent.\n_START_SECTION_\nProsjekt tiger\n_START_PARAGRAPH_\nProsjekt tiger ble grunnlagt i 1972 og kom i gang med sine arbeider den 1. april 1973. Hensikten med dette prosjektet var \xc3\xa5 sikre tigerens framtid for all ettertid i India. Ni nye naturreservateter ble planlagt og etablert, p\xc3\xa5 tvers av \xc3\xb8kosystemene i landet, og i den hensikt \xc3\xa5 bevare tigrene gjennom \xc3\xa5 eliminere de faktorer som bidro til dens tilbakegang. Prosjektet ble umiddelbart en suksess._NEWLINE_I l\xc3\xb8pet av de f\xc3\xb8rste 11 \xc3\xa5rene voks bestanden fra ca. 1\xc2\xa0800 tigere til n\xc3\xa6rmere 4\xc2\xa0000 tigere (iflg. prosjektledelsen), men etter at Indira Gandhi ble myrdet i 1984 har det blitt stilt sp\xc3\xb8rsm\xc3\xa5l omkring graden av riktighet for disse tallene. Det er ingen tvil om at bestanden \xc3\xb8ket, men kanskje ikke i like stor grad som prosjekledelsen hevdet. Gandhis bortgang satte dessuten en demper p\xc3\xa5 prosjektets betydning._NEWLINE_I samme periode voks Indias befolkning med n\xc3\xa6rmere 300 millioner mennesker, samtidig som husdyrbestanden \xc3\xb8kte med ca. 100 millioner husdyr. Det er derfor lett \xc3\xa5 forst\xc3\xa5 at bengaltigeren er under stort press._NEWLINE_Prosjektet er fortsatt operativt og har mange av de samme m\xc3\xa5lsetninger i dag. Antallet naturreservater har \xc3\xb8kt gradvis, fra de opprinnelige 9 til \xc3\xa5 bli 25 i tallet. I tillegg er 2 reservater utvidet. Opprinnelig utgjorde reservatene et omr\xc3\xa5de p\xc3\xa5 ca. 16\xc2\xa0339 km\xc2\xb2. I dag (Project Tiger Status Report, 2001) utgj\xc3\xb8r reservatene et omr\xc3\xa5de p\xc3\xa5 ca. 37\xc2\xa0760 km\xc2\xb2. I \xc3\xb8yeblikket bruker indiske myndigheter omkring 75 millioner US$ hvert \xc3\xa5r p\xc3\xa5 \xc3\xa5 beskytte tigeren, men dette er dessverre ikke nok. Indiske skogforvaltere er d\xc3\xa5rlig utrustet i kampen om \xc3\xa5 beskytte tigrene, og kan i mange tilfeller mangle helt element\xc3\xa6re hjelpemidler som f.eks. kikkert og transportmidler.'